IZVJEŠTAJ O RADU CENTRA ZA DEMOKRACIJU I PRAVO MIKO TRIPALO U 2020. GOD.

Upravni odbor podnosi Skupštini Izvještaj o radu Centra Miko Tripalo

**I. SAVJETOVANJA – znanstveni skupovi**

1.POLITIČKA (NE)ODGOVORNOST I KORUPCIJA – JE LI DOŠLO VRIJEME ZA POSTROŽAVANJE UVJETA KANDIDIRANJA ZA POLITIČKE FUNKCIJE?

Skup je održan 17. rujna 2020. godine, u Konferencijskoj dvorani Knjižnice Filozofskog fakulteta u Zagrebu.

**Organizator:**

Centar za demokraciju i pravo Miko Tripalo

**Moderatorica:**

Sunčana Roksandić, Pravni fakultet Sveučilišta u Zagrebu

**Govornici:**

Tvrtko Jakovina, Centar za demokraciju i pravo Miko Tripalo

Ivan Obadić, Pravni fakultet Sveučilišta u Zagrebu

Vedran Đulabić, Pravni fakultet Sveučilišta u Zagrebu i Centar Miko Tripalo

Vuk Vuković, Oraclum

Dario Čepo, Pravni fakultet Sveučilišta u Zagrebu i Centar Miko Tripalo

Robert Podolnjak, Pravni fakultet Sveučilišta u Zagrebu

Višeslav Raos, Fakultet političkih znanosti Sveučilišta u Zagrebu

Marin Bonačić, Pravni fakultet Sveučilišta u Zagrebu

Nikola Grmoja, predsjednik Nacionalnog vijeća za praćenje provedbe Strategije suzbijanja korupcije

Nataša Novaković, predsjednica Povjerenstva za odlučivanje o sukobu interesa

Nenad Zakošek, Fakultet političkih znanosti Sveučilišta u Zagrebu

Ivo Josipović, Pravni fakultet Sveučilišta u Zagrebu i Centar Miko Tripalo

**O skupu:**

Unatoč presumpciji nevinosti kao jednom od temeljnih načela suvremenog sustava ljudskih prava koja utvrđuje da nitko nije kriv dok mu se ne dokaže suprotno, javni dužnosnici trebaju stvarati dojam transparentnosti i odgovornosti prema funkciji koju obavljaju jer oni svojim djelovanjem mogu učiniti znatnu štetu javnom interesu i povjerenju građana u državne institucije. Činjenica da sve veći broj slučajeva političara, protiv kojih se vode kazneni postupci zbog korupcije (protiv nekih političara vodi se više kaznenih postupaka), ili koji su nepravomoćno osuđeni zbog tih kaznenih djela a unatoč tome ili možda upravo zahvaljujući koruptivnom ponašanju i političkom sustavu ostaju na političkim funkcijama i ponovno su birani, otvara potrebu da se razmotri taj društveni i politički fenomen s posebnim naglaskom na sljedećim pitanjima:

• Zašto u Hrvatskoj nije dovoljno razvijena demokratska politička kultura i politička odgovornost nositelja vlasti?

• Koja je politička odgovornost građana za postojeće stanje i kako se ona može promijeniti?

• Koje su zakonodavne i institucionalne promjene, posebno u izbornom zakonodavstvu, potrebne kako se ovakve situacije ne bi više ponavljale?

2. KOMEMORACIJA ZA PROF. JOSIPA KREGARA

Komemoracija za prof. Josipa Kregara održana je 24. rujna 2020. godine, u dvorani Hrvatskog novinarskog društva.

**Organizatori:**

Centar za demokraciju i pravo Miko Tripalo

Pravni fakultet Sveučilišta u Zagrebu

**Govornici:**

Igor Gliha, dekan Pravnog fakulteta Sveučilišta u Zagrebu

Siniša Zrinščak, predstojnik Katedre za sociologiju na Pravnom fakultetu Sveučilišta u Zagrebu

Tvrtko Jakovina, predsjednik Upravnog odbora Centra Miko Tripalo i Filozofski fakultet Sveučilišta u Zagrebu

Ivo Josipović, predsjednik Centra Miko Tripalo i Pravni fakultet Sveučilišta u Zagrebu

3. 75 GODINA OD OSLOBOĐENJA EUROPE: IZGRADNJA ZAJEDNIČKE EUROPSKE BUDUĆNOSTI

Panel rasprava održana je 20. listopada 2020. godine, u Konferencijskoj dvorani Knjižnice Filozofskog fakulteta u Zagrebu.

**Organizatori:**

Centar za demokraciju i pravo Miko Tripalo

Veleposlanstvo Kraljevine Nizozemske u Republici Hrvatskoj

**Moderatorica:**

Branka Vierda, Incijativa mladih za ljudska prava

**Govornici:**

Nj. E. Henk Voskamp, veleposlanik, Veleposlanstvo Kraljevine Nizozemske

Tvrtko Jakovina, Filozofski fakultet Sveučilišta u Zagrebu i Centar Miko Tripalo

Kosta Bovan, Fakultet političkih znanosti Sveučilišta u Zagrebu i Centar Miko Tripalo

Anja Gvozdanović, Institut za društvena istraživanja i Centar Miko Tripalo

Ivan Vidiš, savjetnik ministra, Ministarstvo rada, mirovinskog sustava, obitelji i socijalne politike

Domagoj Hajduković, zastupnik u Saboru, predsjednik Odbora za europske poslove

**O panel raspravi:**

U 2020. godini navršilo se 75 godina od kraja Drugoga svjetskog rata i oslobođenja Europe. Taj važan događaj obilježio je početak izgradnje nove Europe temeljene na uspostavi trajnog mira, zajedničkih vrijednosti i stvaranju slobodnog i otvorenog demokratskog društva. Ovom panel raspravom željeli smo pridonijeti jačanju razumijevanja važnosti mira i zajedničkih europskih vrijednosti za budućnost Europe. Cilj rasprave bio je dati komparativni pogled na poslijeratna iskustva iz hrvatske i nizozemske perspektive te pružiti uvid u stavove mladih o izazovima i budućnosti Europske unije iz perspektive najmlađe države članice.

**II. NAKLADNIŠTVO**

U 2020. godini objavljenje su tri knjige:

1. *HRVATSKA U RALJAMA KLIJENTELIZMA: POLITIKE, POSTUPCI I POSLJEDICE TRGOVANJA INSTITUCIONALNOM MOĆI*

**Nakladnik:**

Centar za demokraciju i pravo Miko Tripalo

**Urednici:**

Kristijan Kotarski

Goran Radman

2. *BRANKO ROGLIĆ: AUTOBIOGRAFIJA*

**Nakladnik:**

Centar za demokraciju i pravo Miko Tripalo

**Urednik:**

Igor Zidić

3. *EUROPEAN VALUES AND THE CHALLENGES OF EU MEMBERSHIP /*

*EUROPSKE VRIJEDNOSTI I IZAZOVI ČLANSTVA U EU*

**Nakladnik:**

Centar za demokraciju i pravo Miko Tripalo

**Urednik:**

Dario Čepo

**III. PROMOCIJE KNJIGA**

1. *BRANKO ROGLIĆ: AUTOBIOGRAFIJA*

Promocija knjige održana je 10. rujna 2020. godine, u Kristalnoj dvorani hotela Westin.

**Organizator:**

ORBICO

**Nakladnik:**

Centar za demokraciju i pravo Miko Tripalo

**Urednik:**

Igor Zidić, povjesničar umjetnosti

**Govornici:**

Ivo Bičanić, Ekonomski fakultet Sveučilišta u Zagrebu

Gordana Deranja, Hrvatska udruga poslodavaca

Tvrtko Jakovina, Centar Miko Tripalo i Filozofski fakultet Sveučilišta u Zagrebu

Igor Zidić, povjesničar umjetnosti

2. *HRVATSKA U RALJAMA KLIJENTELIZMA: POLITIKE, POSTUPCI I POSLJEDICE TRGOVANJA INSTITUCIONALNOM MOĆI*

Promocija knjige održana je 29. listopada 2020. godine, u Konferencijskoj dvorani Knjižnice Filozofskog fakulteta u Zagrebu.

**Organizator:**

Centar za demokraciju i pravo Miko Tripalo

**Nakladnik:**

Centar za demokraciju i pravo Miko Tripalo

**Urednici:**

Kristijan Kotarski, Fakultet političkih znanosti Sveučilišta u Zagrebu

Goran Radman, Centar za demokraciju i pravo Miko Tripalo i Algebra

**Govornici:**

Kristijan Kotarski, Fakultet političkih znanosti Sveučilišta u Zagrebu

Dražen Lalić, Fakultet političkih znanosti Sveučilišta u Zagrebu

Jasminka Lažnjak, Filozofski fakultet Sveučilišta u Zagrebu

Dalija Orešković, zastupnica u Hrvatskom saboru

**IV. PROJEKTI**

1. EUROPSKE VRIJEDNOSTI U NOVOJ DRŽAVI ČLANICI: HRVATSKA U PRVIH PET GODINA ČLANSTVA U EU

**Nositelj projekta i organizator:**

Centar za demokraciju i pravo Miko Tripalo

**Akademski koordinator:**

Dario Čepo, Pravni fakultet Sveučilišta u Zagrebu i Centar Miko Tripalo

**Koordinatorica projekta:**

Vanja Mladineo, izvršna direktorica Centra Miko Tripalo

**Članovi projektnog tima:**

Biserka Cvjetičanin, Institut za razvoj i međunarodne odnose i Centar Miko Tripalo

Vedran Đulabić, Pravni fakultet Sveučilišta u Zagrebu i Centar Miko Tripalo

Ivo Josipović, Predsjednik RH 2010–2015, Pravni fakultet Sveučilišta u Zagrebu i Centar Miko Tripalo

Josip Kregar, Pravni fakultet Sveučilišta u Zagrebu i Centar Miko Tripalo

Zrinjka Peruško, Fakultet političkih znanosti Sveučilišta u Zagrebu i Centar Miko Tripalo

Antonija Petričušić, Pravni fakultet Sveučilišta u Zagrebu i Centar Miko Tripalo

Višnja Samardžija, Institut za razvoj i međunarodne odnose i Centar Miko Tripalo

Alan Uzelac, Pravni fakultet Sveučilišta u Zagrebu i Centar Miko Tripalo

Hrvoje Nemet, tajnik Centra Miko Tripalo

**O projektu:**

Projekt Centra Miko Tripalo *Europske vrijednosti u novoj državi članici: Hrvatska u prvih pet godina članstva u EU* usmjeren je na razumijevanje važnosti usvajanja, poštivanja i implementiranja fundamentalnih europskih vrijednosti u državama članicama. Jednako tako, cilj projekta je naglasiti nužnost pokretanja dijaloga i poučavanja što one uistinu jesu, koja je njihova intrinzična vrijednost za europska društva te na koji način nacionalni i lokalni akteri (mediji, civilno društvo, akademska zajednica) mogu sačuvati i promicati njihovu ulogu u različitim područjima društvenog života.

Više o projektu možete pročitati na <https://eu-vrijednosti.tripalo.hr/>

**Aktivnosti projekta u 2020. godini:**

* Gostujuće predavanje *Europske vrijednosti u praksi: sudjelovanje i integracija nacionalnih manjina u Hrvatskoj*, 21. travnja 2020.
* Gostujuće predavanje *Populizam i neliberalne tendencije u Hrvatskoj i EU*, 28. svibnja 2020.
* Gostujuće predavanje *Pravosuđe i vladavina prava – hrvatski put*, 8. lipnja 2020.
* Objavljivanje knjige *EUROPEAN VALUES AND THE CHALLENGES OF EU MEMBERSHIP. Croatia in Comparative Perspective / EUROPSKE VRIJEDNOSTI I IZAZOVI ČLANSTVA U EU. Hrvatska u komparativnoj perspektivi*
* Objavljivanje *policy paper*-a *EUROPEAN VALUES AND THE CHALLENGES OF EU MEMBERSHIP. Lessons Learned from the Newest Memeber State / EUROPSKE VRIJEDNOSTI I IZAZOVI ČLANSTVA U EU. Pouke iz najnovije zemlje članice*

*1.1. Europske vrijednosti u praksi: sudjelovanje i integracija nacionalnih manjina u Hrvatskoj*

Drugo gostujuće predavanje u sklopu Jean Monnet projekta, pod nazivom *Europske vrijednosti u novoj državi članici: Hrvatska u prvih pet godina članstva u EU*, koji sufinancira Europska unija, održano je 21.04.2020. godine, uz suorganizaciju Pravnog fakulteta Sveučilišta u Zagrebu. Predavanje je moralo biti organizirano *online*, u skladu s propisanim epidemiološkim mjerama Nacionalnog stožera, zbog pandemije COVID-19 i prateće blokade u Hrvatskoj, koja je zabranila sve javne skupove u zatvorenim prostorima. Predavanje je održala Antonija Petričušić, članica Centra Miko Tripalo i projektnog tima, profesorica na Sveučilištu u Zagrebu. Događaju je prisustvovalo 20 studenata, od kojih je većina Erasmus studenata na razmjeni u Hrvatskoj.

*1.2. Populizam i neliberalne tendencije u Hrvatskoj i EU*

Treće gostujuće predavanje u sklopu Jean Monnet projekta održano je također u *online* obliku, 28.05.2020. godine. Predavanje je moderirao i vodio Izvor Rukavina, profesor na Odsjeku za sociologiju Filozofskog fakulteta Sveučilišta u Zagrebu, dok je predavanje održao Dario Čepo, akademski koordinator projekta. Na predavanju je sudjelovalo 26 studenata.

*1.3. Pravosuđe i vladavina prava – hrvatski put*

U suradnji sa Zakladom Friedrich Ebert, Centar Miko Tripalo organizirao je 08.06.2020. godine posljednje gostujuće predavanje na temu pravosuđa i vladavine prava. Predavanje je održao Ivo Josipović, član Centra Miko Tripalo i član projektnog tima, profesor na Pravnom fakultetu Sveučilišta u Zagrebu i bivši predsjednik Republike Hrvatske (od 2010. do 2015.). Bila je to završna projektna aktivnost predviđena u radnom planu Jean Monnet projekta (kao i prethodna dva gostujuća predavanja, organizirana je u skladu s epidemiološkim mjerama Nacionalnog stožera, zbog pandemije COVID-19 i prateće blokade u Hrvatskoj). Događaj je moderirala novinarka Ana Raić Knežević s internetskog portala Telegram, a prisustvovalo je više od 30 sudionika.

2. SMANJIVANJE NEJEDNAKOSTI NA LOKALNOJ RAZINI: ULOGA GRAĐANA U PRUŽANJU LOKALNIH JAVNIH USLUGA U HRVATSKOJ

**Nositelji projekta i organizatori:**

Centar za demokraciju i pravo Miko Tripalo

Zaklada Friedrich Ebert

**Voditelj projekta:**

Vedran Đulabić, Pravni fakultet Sveučilišta u Zagrebu i Centar Miko Tripalo

**Članovi projektnog tima:**

Blanka Smoljan, koordinatorica projekta, Friedrich Ebert Stiftung

Vanja Mladineo, izvršna direktorica Centra Miko Tripalo

Hrvoje Nemet, tajnik Centra Miko Tripalo

**O projektu:**

Projekt *Smanjivanje nejednakosti na lokalnoj razini: uloga građana u pružanju lokalnih javnih usluga u Hrvatskoj* ima za cilj istražiti koprodukciju u Hrvatskoj i postojeće modele suradnje javne uprave s građanima u pružanju javnih usluga. Dugoročni ciljevi projekta su mapirati stanje koprodukcije u Hrvatskoj i analizirati dostupne postojeće prakse s naglaskom na jedinice lokalne samouprave.

Konferencija se bavila konceptom koprodukcije, pojmom koji se odnosi na suradnju između tijela javne vlasti i građana u neposrednom pružanju javnih usluga. U prvom dijelu konferencije predstavljene su suvremene tendencije koprodukcije u Europi, a u drugome dijelu su na okruglom stolu predstavljeni konkretni primjeri koprodukcije iz Europe i Hrvatske.

**Aktivnosti projekta u 2020. godini:**

* *Online* radionica *Koprodukcija – suradnja između javne uprave i građana,* Rijeka, 27.05.2020.

*2.1.* Radionica *Koprodukcija – suradnja između javne uprave i građana*

*Online* radionica *Koprodukcija – suradnja između javne uprave i građana* održana je 27.05.2020. godine s predstavnicima Grada Rijeke, lokalnim predstavnicima civilnog društva te korisnicima projekta *Riječki program lokalnog partnerstva*.

**Organizatori:**

Centar za demokraciju i pravo Miko Tripalo

Zaklada Friedrich Ebert

**Moderator:**

**Vedran Đulabić,** Pravni fakultet Sveučilišta u Zagrebu i Centar Miko Tripalo

**Sudionici:**

**Blanka Smoljan**, koordinatorica projekta Zaklade Friedrich Ebert u Zagrebu

**Vedran Đulabić,** Pravni fakultet Sveučilišta u Zagrebu i voditelj projekta, Centar Miko Tripalo

Vanja Mladineo, izvršna direktorica Centra Miko Tripalo

Hrvoje Nemet, tajnik Centra Miko Tripalo

Tatjana Perše, voditeljica Službe za eUpravu, Grad Rijeka

Dragica Fadljević, ravnateljica Direkcije za mjesnu samoupravu, Grad Rijeka

Ivana Parac, Odjel za komunalni sustav, Grad Rijeka

Anđelina Čobić, viša stručna suradnica za javne površine i komunalne objekte, Grad Rijeka

Jolanda Todorović, voditeljica Galerije Kortil, Rijeka

Renata Petani, autorica izložbe, Galerija Kortil, Rijeka

Tamara Prolad, članica Povjerenstva, Riječki program lokalnog partnerstva

Milan Vukajlović, trener Košarkaškog kluba Zamet

**V. NAGRADA MIKO TRIPALO** (za 2019. godinu)

Centar za demokraciju i pravo Miko Tripalo, dodjelom godišnje Nagrade Miko Tripalo, nastavlja vrednovati najbolja znanstveno-publicistička ostvarenja te objektivno i relevantno izvještavanje javnosti o temama koje promiču europske vrijednosti i stavove u hrvatskom društvu, aktivno promicanje uloge građana u političkom životu i borbu za jačanje vladavine prava. Godišnja nagrada može se dodijeliti i zaslužnim pojedincima ili organizacijama koji u svojemu znanstvenom radu postižu rezultate od posebnog interesa i za Centar Miko Tripalo.

Prema Statutu, članak 20., alineja 5.: *Upravni odbor predlaže Skupštini dodjeljivanje Nagrada i priznanja.* Prema Statutu (čl. 15., alineja 13.) *Skupština: odlučuje o dodjeli nagrada i priznanja.*

Upravni je odbor utemeljio Povjerenstvo za Nagradu: Velimir Visković, Vinka Tomić Tripalo i Slaven Ravlić, koje prikuplja, priprema i obrazlaže prijedloge.

Upravni odbor predložio je, a Skupština je odlučila, da se Nagrada Miko Tripalo za 2019. godinu dodijeli OPĆINI BALE, za promicanje lokalne demokracije kroz participativni model razvoja i lokalnog upravljanja i GRADU BJELOVARU, za promicanje lokalne demokracije kroz projekt transparentnoga gradskog proračuna.

Participativni model upravljanja i model razvoja Općine Bale pokazuje da se inovativnim pristupom mogu prevladati prepreke postojećeg neadekvatnog institucionalnog i teritorijalnog ustroja Hrvatske. Umjesto stihijskoga pristupa razvoju koji se temelji na prodaji vlastite imovine i dovođenju sumnjivih investitora, Općina Bale okrenula se strateškom planiranju razvoja utemeljenog na zaštiti okoliša i očuvanju prirodnih resursa, kulturne baštine i povijesnoga naslijeđa. Podaci o višestrukom povećanju općinskoga proračuna u proteklih petnaest godina, uz istodobno smanjenje prireza, te o laganom porastu broja stanovnika, pozitivnim gospodarskim pokazateljima i porastu investicija pokazuju kako su uspješno pokrenuti endogeni faktori razvoja lokalne sredine.

Način upravljanja općinom pokazao je kako lokalna politika može i mora biti različita od bespoštedne politike koja u prvi plan stavlja stranački interes. Kada se u prvi plan stavlja interes i razvoj lokalne zajednice, stranački animoziteti, koji su na lokalnoj razini često još intenzivniji od onih na državnoj, ne moraju biti prepreka suradnji svih aktera u lokalnoj samoupravi. Inovativni način lokalnog upravljanja koji uključuje građane u lokalni demokratski život doveo je do pune realizacije demokratskoga potencijala lokalne zajednice u Općini Bale. Koncept lokalnog upravljanja Općine Bale sastoji se u uključivanju širokoga kruga građana u lokalni politički život kroz neformalne oblike participacije koji se sastoje od javnih rasprava i sastanaka u općinskim naseljima. Osim toga, sudjelovanje građana formalizirano je osnivanjem udruge Mon Perin, koja je pružila još bolji okvir za realizaciju demokratskoga potencijala.

Priča o upravljačkom modelu Općine Bale u proteklih petnaest godina svijetla je točka lokalne samouprave i demokracije u Hrvatskoj.

Grad Bjelovar je 2019. godine pokrenuo i realizirao projekt potpune transparentnosti gradskoga proračuna, čime je značajno pridonio jačanju lokalne demokracije u Hrvatskoj. Putem besplatne aplikacije svi građani imaju transparentan uvid u isplate iz proračuna Grada Bjelovara, uključujući isplate pravnim i fizičkim osobama, kao i troškove poput, primjerice, dnevnica svih zaposlenika Grada Bjelovara.

Kao cilj projekta pune transparentnosti gradskih financija navodi se da je potrebno „… otvoreno predočiti građanima svaku kunu koja je isplaćena iz gradskoga proračuna, bez skrivanja, te tako postići i najvišu moguću razinu transparentnosti i spriječiti mogućnosti za stranačko kadroviranje, nepotizam i zapošljavanje u Gradskoj upravi zbog ’kupovanja’ izbornih glasova. Projektom se ujedno želi spriječiti dodjeljivanje poslova, donacija i drugih vrsta isplata prema kriterijima političke ili rodbinske povezanosti, kao i neprimjereno trošenje proračunskih sredstava, ali i potaknuti građane na aktivniju suradnju s Gradskom upravom.“

Navedenim pristupom omogućava se građanima i zainteresiranoj javnosti uvid u trošenje javnoga novca, čime se pridonosi jačanju transparentnosti, ali i početak demontiranja vrlo raširene kulture klijentelizma, sprečavanje korupcije i oslobađanje istinskoga demokratskog potencijala u lokalnoj samoupravi u Hrvatskoj.

Realizacija projekta pune transparentnosti lokalnoga proračuna Grada Bjelovara otvara prostor za prijeko potrebnu promjenu postojeće paradigme javnog upravljanja u lokalnoj i regionalnoj samoupravi u Hrvatskoj.

Nagrada je uručena 9. studenog 2020. godine u Palači Soardo-Bembo u Općini Bale. Na svečanosti uručenja Nagrade govorili su predsjednik Centra Miko Tripalo Ivo Josipović, predsjednik Upravnog odbora Tvrtko Jakovina i član Upravnog odbora i voditelj projekta Decentralizacija Vedran Đulabić. U ime ovogodišnjih laureata govorili su Edi Pastrovicchio, načelnik Općine Bale i Igor Brajdić, zamjenik gradonačelnika Grada Bjelovara.

**VI. WEB STRANICA tripalo.hr**

Prema odluci Upravnog odbora, formirana je Redakcija web stranice u sastavu: Vanja Mladineo i Hrvoje Nemet. Izvođač i dizajner web stranice je *Mrak usluge*, vlasnik Marko Rakar. Usluga dizajna i tehničkog rješenja web stranice obavljena je prema specifikaciji u Ugovoru od 20. svibnja 2010. Stranice Centra Miko Tripalo dostupne su javnosti od 24. veljače 2011. Web stranica nadograđena je u proljeće 2019. godine.

**VII. ARHIV I KNJIŽNICA**

Savjet Arhiva:

Tvrtko Jakovina, predsjednik

Članovi: Neven Budak, Branka Tripalo i Hrvoje Klasić

Izvršitelji: Marina Škalić, arhivska savjetnica, Anka Ranić, viša knjižničarka i Vesna Radaković-Vinchierutti, viša leksikografkinja

Status Arhiva Miko Tripalo:

1. UVJERENJEM o upisu u Evidenciju stvaratelja arhivskoga gradiva Centar za demokraciju i pravo Miko Tripalo, Zagreb, Ilica 5 (Oktogon/II), OIB: 39816322504, upisuje se u Evidenciju stvaratelja arhivskoga gradiva HDA pod oznakom C-52.

2. RJEŠENJEM o kategorizaciji stvaratelja arhivskoga gradiva Centar za demokraciju i pravo Miko Tripalo, Zagreb, Ilica 5 (Oktogon/II), OIB 39816322504, upisan u Evidenciju stvaratelja arhivskoga gradiva HDA pod oznakom C-52. – razvrstava se u prvu kategoriju stvaratelja arhivskoga gradiva.

3. RJEŠENJEM o upisu u Upisnik vlasnika i imatelja privatnog arhivskoga gradiva u RH Centar Miko Tripalo, Zagreb, Ilica 5 (Oktogon/II), OIB 39816322504, upisuje se s danom 19. 07. 2012. godine pod rednim brojem 92 u Upisnik vlasnika i imatelja privatnog arhivskoga gradiva u RH kao vlasnik/stvaratelj/imatelj privatnog arhivskoga gradiva.

Arhiv je otvoren za javnost od 20.03.2014.

Na prijedlog i odabir Tvrtka Jakovine, Centar je u posjedu dijela dokumentacije iz arhiva Božidara Novaka. Akvizicijsku građu treba arhivski odabrati i obraditi.

**VIII. MEĐUNARODNA SURADNJA**

* **Članstvo u Friends of Europe**

U 2019. godini Centar Miko Tripalo postao je član jednog od vodećih europskih think tankova – *Friends of Europe*.

*Friends of Europe* je organizacija osnovana 1999. godine, sa sjedištem u Bruxellesu, koja u svojem radu sustavno i kritički analizira rad europskih institucija, potiče raspravu i razmjenu stavova svojih članova, odnosno daje prijedloge kako povećati stupanj inkluzivnosti i održivosti europskih politika u nacionalnim sustavima država članica Europske unije. U svoje aktivnosti uključuje širok broj aktera i partnera; europske i nacionalne institucije, veća i manja poduzeća, nevladine udruge i civilne organizacije te medije i akademsku zajednicu.

Članstvom u *Friends od Europe* Centar Miko Tripalo želi participirati u kreiranju javnih politika i odluka na europskoj razini, ali i razmjenom mišljenja usvojiti primjere pozitivnih praksi iz drugih država te ih implementirati u svoj rad.

 Tvrtko Jakovina,

 predsjednik Upravnog odbora

Centra za demokraciju i pravo

 Miko Tripalo

Zagreb, 11. 03. 2021.